IMATHIA FREE BLOGGERS (AMMOSIMATHIA BLOG) : Μειώσεις-σοκ στις νέες συντάξεις με τον νόμο Κατρούγκαλου.
Μειώσεις-σοκ στις νέες συντάξεις με τον νόμο Κατρούγκαλου.
Ελεύθερος Τύπος εξασφάλισε και δημοσιεύει σήμερα κατ’ αποκλειστικότητα τέσσερις αντιπροσωπευτικές αποφάσεις των νέων συντάξεων, οι οποίες, σημειωτέον, βγαίνουν με ρυθμούς χελώνας. Μέχρι τώρα έχουν εκδοθεί λιγότερες από 600 νέες συντάξεις, ενώ εκκρεμούν 65.000 αιτήσεις εδώ και ένα χρόνο! Η τρόικα περιμένει ως το τέλος Ιουνίου, δηλαδή σε λιγότερες από 15 μέρες, να έχει εκδοθεί το 10% των συντάξεων από τις 50.000 αιτήσεις που υποβλήθηκαν ως το τέλος του 2016. Με το δείγμα αυτό των 5.000 νέων συντάξεων θα πιστοποιήσει αν και κατά πόσο επιτυγχάνεται συγκράτηση της συνταξιοδοτικής δαπάνης και σε τι ποσοστό.
• Το «παλιό» ποσό σύνταξης είναι με τον τρόπο υπολογισμού που ίσχυε πριν από το νόμο Κατρούγκαλου, δηλαδή αναγράφεται η σύνταξη που θα έπαιρναν οι ασφαλισμένοι πριν από το νόμο 4387/2016. Αυτό το ποσό δεν καταβάλλεται αλλά χρησιμοποιείται ως δείκτης σύγκρισης για τη μείωση που προκύπτει στη νέα σύνταξη με το νόμο Κατρούγκαλου.
1. Ασφαλισμένος 56 ετών υπέβαλε αίτηση στις 31 Μαΐου του 2016. Η σύνταξη βγαίνει σήμερα. Εχει 35 έτη (10.500 ένσημα), εκ των οποίων τα 7.500 στα «βαρέα» με συντάξιμες αποδοχές 2.373 ευρώ. Με τον παλιό τρόπο, πριν από το νόμο Κατρούγκαλου, θα έπαιρνε αρχική μικτή σύνταξη 1.932 ευρώ. Μετά τις μειώσεις του Μνημονίου και την κράτηση ασθενείας 6%, η καταβαλλόμενη σύνταξη θα ήταν 1.398 ευρώ. Με το νόμο Κατρούγκαλου και παρά την αναπροσαρμογή των συντάξιμων αποδοχών του με το δείκτη τιμών καταναλωτή στις 2.410 ευρώ, η σύνταξη βγαίνει στα 1.289,82 ευρώ. Από το ποσό αυτό τα 376,22 ευρώ είναι η εθνική σύνταξη (με μια μικρή μείωση λόγω ορίου ηλικίας κάτω από το πλήρες όριο) και τα 913,50 ευρώ είναι η ανταποδοτική σύνταξη που υπολογίστηκε με συντελεστή αναπλήρωσης 37,90% επί των αποδοχών των 2.410 ευρώ. Σύνολο μικτής σύνταξης 1.289 ευρώ (376 ευρώ η εθνική και 913 ευρώ ανταποδοτική). Μετά την εισφορά ασθενείας η σύνταξη περιορίζεται στα 1.212,43 ευρώ και έχει μείωση κατά 183,56 ευρώ, ή κατά 13,15%, από τη σύνταξη που θα έπαιρνε με τον παλιό τρόπο υπολογισμού και τις παλιές μνημονιακές κρατήσεις. Παρατηρείται δηλαδή ότι με αυξημένες συντάξιμες αποδοχές παίρνει μικρότερη σύνταξη ακόμη και από αυτή που θα προέκυπτε με τα «παλιά Μνημόνια». Ο νόμος Κατρούγκαλου, δηλαδή, είναι χειρότερος! Το σοκ από το νέο νόμο είναι ότι κόβεται και η προσαύξηση ενσήμων λόγω βαρέων. Στη σχετική στήλη που αναφέρεται η τυχόν προσαύξηση του ποσοστού αναπλήρωσης (λόγω βαρέων), το ποσοστό είναι 0%. Αυτό σημαίνει ότι δεν έχει την προσαύξηση του 0,075% κατ’ έτος γιατί καταργήθηκε με εμβόλιμη διάταξη σε άλλον μεταγενέστερο νόμο του «Κατρούγκαλου». Αν όμως ο ασφαλισμένος επέλεγε να αποχωρήσει με τα όρια ηλικίας της κανονικής ασφάλισης, δηλαδή στα 62, τότε θα υπολογιζόταν η προσαύξηση, αλλά θα έπρεπε να έχει 40 αντί 35 χρόνια.
2. Γυναίκα 67 ετών με 15 χρόνια υπέβαλε αίτηση τον Αύγουστο του 2018. Με αποδοχές 928 ευρώ θα έπαιρνε σύνταξη 486,6 ευρώ και 457,4 ευρώ καθαρά μετά την εισφορά 6% για ασθένεια. Με το νόμο Κατρούγκαλου και με αναπροσαρμοσμένες αποδοχές στα 987 ευρώ παίρνει 458,84 ευρώ μικτά και 431,3 ευρώ καθαρά μετά το 6% για ασθένεια. Η μείωση είναι κατά 26 ευρώ, ή κατά 5,7%, και μάλιστα παρατηρείται ότι η παλιά κατώτατη σύνταξη των 486 ευρώ πάει ακόμη πιο κάτω, στα 458 ευρώ (431 ευρώ καθαρά) με το νόμο Κατρούγκαλου-ΣΥΡΙΖΑ-ΑΝ.ΕΛ.
Αναρτήθηκε από Manolis Gryparis στις 12:29:00 μ.μ.